Diari Oficial de la Generalitat Valenciana


Sumari del DOGV 3453, del 12-03-1999 (1999/1953)

Informació pública de les bases per a la provisió de dues places de guàrdia de la policia local.
------------------------------------------------------------------------------------------------

### Dades del document

Número de DOGV
:   3453

Data del DOGV
:   12-03-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/1953


Data del document
:   15-02-1999

Organisme emissor
:   Ajuntament de Nules

Tipus de document
:   Convocatòria

Descriptors 

:   * Nules
    * administració local
    * concurs administratiu
    * policia

Informació pública de les bases per a la provisió de dues places de guàrdia de la policia local. [1999/Q1953]
  
Una vegada aprovades per l'Ajuntament en Ple, de 9 de febrer de 1999, les bases de les proves selectives per a la provisió definitiva com a funcionari de carrera de dues places de policia local de l'Ajuntament de Nules, escau la convocatòria mitjançant la publicació d'aquestes en el Diari Oficial de la Generalitat Valenciana, Butlletí Oficial de la Província de Castelló i anunci d'aquesta convocatòria en el Boletín Oficial del Estado.
  
Nules, 15 de febrer de 1999.- L'alcalde: Vicente Martínez Lucas.
  
Bases de les proves selectives per a la provisió definitiva com a funcionari de carrera de dues places de la categoria de policia de la classe policia local, (grup de titulació D), de la subescala de serveis especials de l'Ajuntament de Nules, una d'elles mitjançant oposició lliure i una altra mitjançant torn de mobilitat, que s'afegirà al torn lliure si no es cobreix, incloses en l'oferta d'ocupació pública de l'any 1999 d'aquesta corporació local.
  
Les bases seran les bases generals que van ser publicades en el Butlletí Oficial de la Província de Castelló número 75, de data 20 de juny de 1996, i en el Diari Oficial de la Generalitat Valenciana número 2.780, de data 28 de juny de 1996, amb les modificacions següents:
  
Barem per a la valoració de mèrits per al torn de mobilitat.
  
1. Titulació acadèmica
  
Fins a un màxim de 15 punts.
  
Es valoraran les titulacions acadèmiques acreditades pels concursants que siguen superiors a les que se'ls va exigir per a accedir a l'escala i categoria a què pertanguen, d'acord amb l'escala següent:
  
a) Grup A. Doctor: 10 punts.
  
Llicenciat o equivalent: 8 punts.
  
b) Grup B. Diplomat universitari o equivalent: 7 punts.
  
c) Diplomat en Criminologia: 7 punts.
  
d) Grup C. Batxillerat, Formació Professional de 2.n grau: 5 punts.
  
e) Superació de les proves d'accés a la universitat per a majors de 25 anys: 5 punts.
  
No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que foren imprescindibles per a la consecució d'unes altres de nivell superior. En la puntuació d'accés a la universitat únicament es computarà una d'aquestes. La possessió del títol de Batxillerat o Formació Professional de 2.º grau exclourà la valoració de les proves d'accés a la universitat per a majors de 25 anys.
  
2. Grau personal
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la forma següent:
  
a) Per posseir un grau personal superior al nivell del lloc sol·licitat: 3 punts.
  
b) por posseir un grau personal igual al nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
3. Antiguitat
  
Fins a un màxim de 20 punts:
  
- Per cada any complet d'antiguitat a la mateixa escala i categoria de la policia local o superior: 1,50 punts.
  
- Per cada any complet d'antiguitat en la categoria inferior de la policia local: 1,25 punts.
  
- Per cada any complet d'antiguitat prestat en unes altres forces i cossos de seguretat: 0,50 punts per any complet, fins a un màxim de 10 punts.
  
- Per cada any complet d'antiguitat prestat en qualsevol administració pública: 0,25 punts per any complet, fins a un màxim de 10 punts.
  
4. Altres mèrits
  
Fins a un màxim de 15 punts.
  
Coneixement del valencià acreditat amb un certificat oficial de la Junta Qualificadora de Coneixements del Valencià:
  
- Certificat de coneixements orals: 0,75 punts.
  
- Certificat de grau elemental: 1,25 punts.
  
- Certificat de grau mitjà: 2,50 punts.
  
- Certificat de grau superior: 3,00 punts.
  
Coneixement d'un o més idiomes acreditats documentalment, mitjançant un certificat expedit per facultat o escola oficial reconeguda: 3 punts per cada un. La superació dels distints cursos complets que conformen els estudis oficials de les distints facultats o escoles oficials es valorarà a raó de 0,60 punts per curs complet.
  
5. Cursos organitzats per l'Institut Valencià de Seguretat Pública o organismes anàlegs.
  
- Fins a un màxim de 30 punts.
  
- Per la realització de cursos organitzats per l'Institut Valencià de Seguretat Pública o homologats per aquest, s'ajustarà al barem següent:
  
 Diploma Certificat Certif. aprof.
  
Nombre d'hores d'assisténcia d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
- Quan es tracte de cursos de durada inferior a la mínima dessús esmentada, la puntuació d'aquests estarà determinada per la suma del còmput d'hores i/o assistència d'aquests. Si ha impartit hores com a professor en els cursos, es puntuaran amb el barem corresponent al certificat d'aprofitament, i sense superar per aquest concepte el màxim de 10 punts.
  
Els cursos organitzats i impartits per l'Institut Valencià de Seguretat Pública, realitzats amb anterioritat a la data d'entrada en vigor de la Resolució de 24 de març de 1995, de la Direcció General d'Interior, sobre cursos de formació impartits per l'Institut Valencià de Seguretat Pública (10 d'abril de 1995), i també els realitzats pel Ministeri d'Interior, o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes ambdues expressament reconegudes per l'Institut Valencià de Seguretat Pública, es valoraran en tot cas amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau del requisit de titulació es puntuaran, si escau, com a cursos amb diploma d'assistència. No seran puntuables si ja es van tenir en compte a l'efecte de titulació acadèmica per a promoció interna.
  
6. Premis, distincions i condecoracions
  
Fins a un màxim de 10 punts.
  
Per estar en possessió de la Placa Col·lectiva al Mèrit Policial de la Generalitat Valenciana, 1 punt.
  
Per estar en possessió de la Placa Individual al Mèrit Policial de la Generalitat Valenciana, 3 punts.
  
Per estar en possessió de la Medalla al Mèrit Policial de la Generalitat Valenciana, 2 punts.
  
Per ser objecte de felicitació o menció individual pel director general de la conselleria competent en matèria de policia local, 1 punt per cada una d'elles.
  
Per ser objecte de felicitació o menció col·lectiva pel director general de la conselleria competent en matèria de policia local, 0,25 punts per cada una d'elles.
  
Per condecoracions concedides per unes altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cada un d'ells. Si la condecoració és concedeix a títol col·lectiu la puntuació serà de 0,25 punts per a cada un d'ells.
  
Per premis, distincions, felicitacions o mencions concedides per unes altres administracions públiques com a reconeixement a la lloable, extraordinària i meritòria actuació policial a títol individual, 0,25 punts per cada un d'ells.
  
7. Altres mèrits
  
Fins a un màxim de 4 punts.
  
Es valoraran els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions, i també els cursos inclosos en el Pla de Formació Contínua i uns altres degudament acreditats i no valorats en els apartats anteriors, tots aquests apreciats lliurement pel tribunal qualificador, fins a un màxim de 0,25 punts per mèrit acreditat.
  
La intervenció com a ponent en conferències i seminaris relacionats amb l'activitat policial, i reconeguts per l'IVASP es valoraran fins a un màxim de 0,50 punts.
  
Les publicacions relacionades amb l'activitat policial es valoraran fins a un màxim de 0,75 punts per cada una d'elles.
  
8. Prova i entrevista personal
  
Es realitzarà davant el tribunal qualificador i es valorarà fins a un màxim de 10 punts amb el contingut i puntuació que s'indica:
  
Coneixements del terme municipal, llista de carrers, serveis, institucions, organització i administració municipal i altres de interés particular per a la població local de l'ajuntament convocant, s'acreditaran mitjançant la superació d'una prova objectiva que consistirà en un màxim de 50 i un mínim de 25 preguntes amb respostes alternatives. La valoració d'aquesta prova serà de 6 punts.
  
Entrevista personal. Es valorarà i comprovarà l'aptitud, eficàcia, iniciativa i experiència professional del concursant en activitats anteriors, amb un màxim de 4 punts.
  
Únicament se citaran per a realitzar la prova i entrevista mitjançant la convocatòria corresponent i amb la menció expressa de les puntuacions aconseguides aquells aspirants que la puntuació, després de sumats els mèrits amb el màxim possible de l'entrevista, tinguen com a mínim 20 punts.
  
La base 7 «Recursos», ha de quedar redactada de la forma següent:
  
Contra aquestes bases i els seus actes d'execució podran interposar-se els recursos establits en la legislació de procediment administratiu, sense perjudici dels altres mitjans d'impugnació que s'entenguen procedents. És a dir, contra aquestes bases, l'aprovació de les quals és definitiva y posa fi a la via administrativa, els interessats podran interposar un recurs contenciós administratiu, davant la Sala competent del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de l'anunci de la convocatòria en el Boletín Oficial del Estado, sense perjudici de les altres reclamacions que es jutgen pertinents. La interposició de recursos no suspendrà l'execució de la resolució impugnada, tret que estiga així determinat legalment, o l'acorden els tribunals o els propis òrgans municipals. El mateix recurs i termini, comptador des de la notificació o publicació de l'acta, davant l'Ajuntament contra els actes de tràmit que suposen impossibilitat de continuar el procediment, almenys per al recurrent, o produïsquen indefensió; i recurs ordinari davant l'Alcaldia pel termini d'un mes des de la notificació o publicació d'aquesta contra les decisions definitives del tribunal qualificador.
  
Nules, febrer de 1999.- L'alcalde.
  
Diligència
  
Que s'estén per a fer constar que aquestes bases van ser aprovades per l'Ajuntament en Ple en data 9 de febrer de 1999.